tomron87/hebrew-wikipedia-sentences-corpus huggingface dataset:
בין מרכזי המחקר נכללים מרכז לפסיכופיזיולוגיה יישומית, מרכז לחקר אנרגיה מתחדשת והנדסת סביבה, מכון לחקר הים, מכון לחקר עסקים קטנים, מכון מזרח קרוליינה לסוכרת והשמנת יתר ומוסדות מחקר נוספים.
באוניברסיטה נערכים גם מחקרים בשדה, במסגרתם הסטודנטים והחוקרים יוצאים אל מחוץ לקמפוס ומשתתפים במחקרים בקהילה ובסביבה הקרובה.
בין מחקרים אלה מתקיימת פעילות מחקר ושימור עופות מים במסגרת שיתוף פעולה שמקיימת האוניברסיטה עם שמורת "סילבאן הייטס" (Sylvan Heights), בין היתר בתחום שימור מינים בסכנת הכחדה.
קהילה יהודית ויחסים עם ישראל
באוניברסיטת מזרח קרוליינה לומדים כ-200 סטודנטים יהודים לתואר ראשון.
במוסד הלימוד פועלת שלוחה של ארגון הלל (ארגון בינלאומי לחיי קמפוס לסטודנטים יהודים) שבו פעילים סטודנטים לתואר ראשון.
בין פעילויות הארגון באוניברסיטה נכללת תוכנית מנהיגות לסטודנטים וכן השתתפות בפרויקט תגלית בישראל.
באוניברסיטה הוקם בשנת 2016 ארגון הסטודנטים העצמאי "Pirates for Israel" שעוסק בתחום ההסברה לישראל ובו יכולים סטודנטים ללמוד על תרבות ישראל.
הארגון עורך מפגשים לסטודנטים וכן פעילויות הסברה ופנאי בקמפוס.
במרץ 2017 העבירה אגודת הסטודנטים של האוניברסיטה החלטה בתחום המאבק באנטישמיות.
בצעד זה החליטה אגודת הסטודנטים לפעול למניעת אנטישמיות בקמפוס ולתמיכה בקהילה היהודית.
האגודה העלתה הצעה זו לאחר מספר תקריות אנטישמיות שהתקיימו במדינה, אחדות מהן בקמפוס עצמו.
לאחר העברת ההחלטה פעלה האגודה בשיתוף ארגונים יהודיים בקהילה לגינוי ולמיגור אנטישמיות.
אוניברסיטת מזרח אנגליה היא אוניברסיטה ציבורית הממוקמת בנוריץ' שבממלכה המאוחדת אשר הוקמה בשנת 1963. האוניברסיטה כוללת ארבע פקולטות ו-26 בתי ספר.
במהלך המאה ה-19 הועלו הצעות להקים מוסד אקדמי בעיר.
למעשה, נעשו ניסיונות של ממש להקים את האוניברסיטה בשנים 1919 ו-1947, אך ניסיונות אלו נכשלו בגלל העדר מימון ממשלתי.
הניסיון השלישי התרחש בתחילת שנות ה-60 וצלח כאשר הלימודים החלו באוקטובר 1963. האוניברסיטה התפתחה במהירות ובשנת 1968 התקיימו שני סיורים של אליזבת השנייה, מלכת הממלכה המאוחדת והנסיכה מרגרט, רוזנת סנודן במקום.
המלכה תבקר עוד פעמיים במוסד בעשורים שלאחר מכן (בשנים 1994 ו-2017).
בשנים שלאחר מכן נוסד הקורס לכתיבה יוצרת שהפך במהלך השנים ליוקרתי ביותר והצמיח סופרים רבים, ובהם קאזואו אישיגורו, איאן מקיואן וג'ון בויין.
בשנת 1972 נפתח המרכז לחקר אקלים ובשנה שלאחר מכן נוסד עיתון הסטודנטים.
באותן השנים גם נפתח בית הספר למדעי המחשב והחלו לימודי חינוך.
בשנת 1989 ארתור מילר הקים את היחידה ללימודים אמריקאיים.
האוניברסיטה מציעה למעלה מ-300 קורסים בארבע הפקולטות שלה, הכוללים 26 בתי ספר ללימודים:
לימודי אמנות, מדיה ולימודים אמריקאים
לימודי פוליטיקה, פילוסופיה ושפה ותקשורת
אוניברסיטת מסצ'וסטס אמהרסט היא אוניברסיטה ציבורית השוכנת ב במסצ'וסטס שבארצות הברית, על שטח של כמעט 6,000 דונם ב שב, 144 ק"מ מבוסטון ו־280 ק"מ מניו יורק.
האוניברסיטה הוקמה ב־1863 ולומדים בה למעלה מ־31,000 סטודנטים יחד עם מעל ל־1,550 חברי סגל.
היא אוניברסיטת ספינת הדגל והקמפוס הגדול ביותר ב אוניברסיטת מסצ'וסטס, והקמפוס הראשון שהוקם בה.
האוניברסיטה חברה ב שבעמק הפיוניר.
האוניברסיטה מציעה 110 תוכניות לתואר ראשון, 80 תוכניות לתואר שני ו־48 תוכניות לדוקטורט.
מבין אלו שקיבלו תואר דוקטור לשם כבוד מן המוסד ניתן למנות את בילי ג'ין קינג, ג'ייק טאפר ושירלי אן ג'קסון.
האוניברסיטה הוקמה באפריל 1863 והתמקדה בתחילה בלימודי חקלאות.
הסטודנטית הראשונה התקבלה בשנת 1875. צמיחה משמעותית התרחשה בתחילת המאה ה־20 ובמסגרתה החלו ללמד במוסד חינוך ואמנויות.
באוניברסיטה פועלים 12 בתי ספר וקולג'ים (בסוגריים מצוינת שנת ההקמה):
הקולג' למצטיינים של חבר העמים (1999)
ע"ש רוברט ודונה מאנינג (2015)
דירוג QS לאוניברסיטאות: מקום 245 (2024)
אוניברסיטת מוחמד בן זאייד לבינה מלאכותית או MBZUAI היא מוסד אקדמאי-מחקרי לתארים מתקדמים באבו דאבי, בירת איחוד האמירויות הערביות.
האוניברסיטה הוקמה בשנת 2019, ומציעה תוכניות בתחום הבינה מלאכותית לתלמידים מקומיים ובינלאומיים.
הקמת MBZUAI מהווה חלק "מאסטרטגיית איחוד האמירויות הערביות לבינה מלאכותית 2031", אשר אף הולידה הגדרת תפקיד חדש של שר ממשלתי (הראשון בעולם) לבינה מלאכותית.
האוניברסיטה מציעה מסלולי תואר שני ודוקטורט בתחומים: ראייה ממוחשבת, למידת מכונה, ועיבוד שפה טבעית.
אוניברסיטת מניטובה היא אוניברסיטת מחקר ציבורית, הממוקמת בויניפג שבקנדה, אשר הוקמה בשנת 1877. זוהי האוניברסיטה הראשונה במערב המדינה ובעלת מוניטין מחקרי רב.
מבין אנשי הסגל הבולטים שלימדו באוניברסיטת מניטובה ניתן למנות את זלמן שחטר-שלומי, ואצלב סמיל וקרול שילדס.
אוניברסיטת מניטובה מורכבת מ-13 פקולטות, 4 בתי ספר ו–9 קולג'ים.
בנוסף על כך, האוניברסיטה מציעה קורסים ותוכניות מיועדות לאמריקאים ילידים.
אוניברסיטת מניטובה נפתחה בשנת 1877 ופעלה באמצעות שלוש מכללות שכל אחת מהן מזרם נוצרי שונה.
בשנת 1882 בית הספר המקומי לרפואה סופח לאוניברסיטה.
בשנת 1919 הוקם בית הספר לאדריכלות.
בשנה זו למדו כבר במוסד כ-2,000 סטודנטים (מתוכם כ-250 נשים ובהם הסופרת הקנדית מרגרט לורנס).
המכללה למשפטים סופחה באופן מלא לאוניברסיטה בשנת 1966.
דירוג QS לאוניברסיטאות: מקום 23 (2024)
אוניברסיטת מערב אונטריו היא אוניברסיטה ציבורית, הממוקמת בלונדון שבקנדה, אשר הוקמה בשנת 1878. אוניברסיטה זו היא הגדולה ביותר בפרובינציה ולה מוניטין מחקרי רב.
בוגרי האוניברסיטה הבולטים הם פרדריק בנטינג, ג'ון רובארטס, מרגרט צ'אן ורוברטה בונדר.
האוניברסיטה מורכבת מ-11 פקולטות: אמנויות ומדעי הרוח, מנהל עסקים, חינוך, הנדסה, מדעי הבריאות, לימודי מידע ומדיה, משפטים, רפואה, מוזיקה, מדעים ומדעי החברה.
אוניברסיטת מערב אונטריו נוסדה בשנת 1878 ושילבה ארבעה בתי ספר שפעלו באזור.
המוסד הפך ללא דתי בשנת 1908. האוניברסיטה צמחה משמעותית בעידן שלאחר מלחמת העולם השנייה.
בשנת 1947 נפתחה המחלקה ללימודי תואר שני.
בשנת 1949 נפתחה המחלקה למנהל עסקים ובשנת 1957 הוקמה המחלקה להנדסה.
דירוג QS לאוניברסיטאות: מקום 114 (2024)
אוניברסיטת מחוז אמור על שם שלום עליכם (רשמית: "אוניברסיטת מחוז אמור הממלכתית על שם שלום עליכם"; ברוסית: Приамурский государственный университет имени Шолом-Алейхема) הוא מוסד להשכלה גבוהה בעיר בירוביג'ן, שבמחוז האוטונומי היהודי.
אוניברסיטת מחקר היא אוניברסיטה, אשר חלק מרכזי במשימתה הוא קידום מחקר.
אוניברסיטאות מחקר עשויות להיות ציבוריות או פרטיות, ולעיתים קרובות מוסדות ידועים ומפורסמים.
תוכניות לימוד לתואר ראשון באוניברסיטאות מחקר רבות הם לרוב אקדמיים באופיים ולא מתמקדים בהכשרה מקצועית, אולם מעסיקים רבים נותנים משקל לתארים מאוניברסיטאות מחקר כיוון שהלימודים מתמקדים בכישורי חיים בסיסיים כגון חשיבה ביקורתית.
בעולם, אוניברסיטאות מחקר הן בעיקר אוניברסיטאות ציבוריות, למעט יוצאי דופן במדינות ארצות הברית ויפן.
מוסדות להשכלה גבוהה שאינם אוניברסיטאות מחקר (או שאינם שואפים לתיוג זה) שמות דגש רב יותר על משימות הוראת סטודנטים, או על היבטים אחרים של חינוך על-תיכוני, ואנשי הסגל שלהם נתונים פחות ללחץ "לפרסם או לגווע" בקריירה האקדמית.
הרעיון של אוניברסיטת המחקר המודרנית עלה לראשונה בגרמניה בתחילת המאה ה-19. וילהלם פון הומבולדט קידם בחזונו את רעיון אחדות ההוראה והמחקר, כאמצעי ליצירת מערכת חינוך שהתמקדה בתחומי ידע העיקריים (מדעי הטבע, מדעי החברה ומדעי הרוח), זאת בניגוד למטרות החינוך האוניברסיטאי עד אותה עת, שהיו לפתח הבנה של האמת, היופי והטוב.
אוניברסיטאות המחקר האמריקאיות נטלו תפקיד חיוני בביסוס ההגמוניה האמריקאית בשלהי המאה ה-20. בפרט, אוניברסיטאות קולומביה והרווארד סייעו לפיתוח תעשיית הקולנוע האמריקאית (הוליווד), MIT וסטנפורד הובילו בבניית הקומפלקס הצבאי-תעשייתי האמריקאי, וברקלי וסטנפורד מילאו תפקיד מרכזי בפיתוח עמק הסיליקון.
מאז שנות ה-60 שימשו אוניברסיטאות מחקר אמריקאיות – במיוחד אוניברסיטת קליפורניה – כמודל לאוניברסיטאות מחקר ברחבי העולם.
כיום אוניברסיטאות המחקר היוקרתיות ביותר בצפון אמריקה שייכות לאיגוד האוניברסיטאות האמריקניות, או שואפות להשתייך להן.
זוהי קבוצה סלקטיבית של 65 אוניברסיטאות מחקר מרכזיות בארצות הברית ובקנדה.
ג'ון טיילור, חוקר בתחום החינוך האקדמי, מגדיר את המאפיינים המרכזיים של אוניברסיטאות מחקר מצליחות כ:
"נוכחות של מחקר טהור ויישומי"
"שיעור גבוה של תוכניות לתארים מתקדמים מחקריים"
"שיעור גבוה של הכנסה חיצונית"
פיליפ אלבאך הגדיר מערך מאפיינים עיקרי שונה, אם כי דומה, למרכיבי ההצלחה של אוניברסיטאות מחקר:
עמידה בראש ההיררכיה האקדמית של מוסדות להשכלה גבוהה וקבלת תמיכה מתאימה
תחרות מועטה מצד מוסדות מחקר שאינם אוניברסיטאים, אלא אם כן אלה בעלי קשרים הדוקים לאוניברסיטאות
מימון רב יותר מאוניברסיטאות אחרות כדי למשוך את סגל ההוראה והסטודנטים הטובים ביותר וכדי לממן תשתיות מחקר
פוטנציאל לייצור הכנסה משכר לימוד וקניין רוחני
דוח האקדמיות הלאומיות האמריקאיות למדעים, הנדסה ורפואה משנת 2012 הגדיר אוניברסיטאות המחקר, בהקשר האמריקאי, כבעלות ערכים של חופש אינטלקטואלי, יוזמה ויצירתיות, מצוינות ופתיחות, וכן מאפיינים נוספים כמו:
היותן גדולות ומקיפות – "רב-גוניות" בחזונו של קלארק קר
הדגשת חווית חיי הקמפוס לתלמידי תואר ראשון (מאפיין המבחין בין אוניברסיטאות מחקר אמריקאיות לאלה שביבשת אירופה)
שילוב לימודי תואר שני במחקר
בעלות סגל העוסק במחקר ובהאדרת הידע
אוניברסיטת מורגן (מורגן סטייט או MSU) היא אוניברסיטת מחקר ציבורית בבולטימור, שבעבר הייתה מיועדת לאפרו־אמריקאים.
היא הגדולה שבאוניברסיטאות במדינת מרילנד שיועדו בעבר לאפרו־אמריקאים.
היא נוסדה בשנת 1867 כמוסד לימודים פרטי בשם מכון היובֵל למקרא (Centenary Biblical Institute), וב־1890 הוחלף שמה לשם מכללת מורגן, על שם היושב ראש הראשון של חבר הנאמנים של המכון ומי שתרם את הקרקע שעליה הוקמה, הכומר ליטלטון מורגן.
בשנת 1939 החליטה מדינת מרילנד לרכוש את המכללה כדי לעמוד בחובתה לספק השכלה גבוהה ציבורית לאפרו־אמריקאיים.
בשנת 1975 נוספו פקולטות נוספות לשם עמידה בתנאים והמכללה הוכרה כאוניברסיטה.
אוניברסיטת מורגן חברה בקרן המכללות על שם ת'רגוד מארשל.
על אף היותה מוסד ציבורי, אוניברסיטת מורגן אינה חלק ממערכת האוניברסיטה של מרילנד.
בסיווג קרנגי למוסדות השכלה גבוהה מסווגת אוניברסיטת מורגן "R2: אוניברסיטאות דוקטורט - פעילות מחקרית גבוהה".
אוניברסיטת מורגן הוקמה תחילה בשנת 1867 בשם "מכון היובל למקרא", סמינר כמורה מתודיסטי אפיסקופלי, להכשרת גברים צעירים לכמורה.
אחד המייסדים ונשיא חבר הנאמנים, תומאס קלסו, הרחיב את המכללה באמצעות תרומה גדולה בצוואתו.
בשנת 1890 מטרת המכללה הורחבה גם להכשרת הן גברים והן נשים כמורים.
בשנת 1895 העניק המוסד לראשונה תואר ראשון, לג'ורג' ו"פ מקמקן, שלימים השלים תואר במשפטים באוניברסיטת ייל, הצליח כלכלית, והפך אחד התורמים העיקריים של המכללה.
בשנת 1915, העניק אנדרו קרנגי למכללה מענק בסך 50 אלף דולר עבור בניין הוראה מרכזי.
המענק הותנה ברכישת אתר חדש למכללה, תשלום כל ההתחייבויות הכספיות עד אותו רגע, והקמת בניין שייקרא על שם קרנגי.
המכללה עמדה בתנאים ועברה לאתר הנוכחי שלה בצפון מזרח בולטימור ב־1917.
בשנת 1918 ניסו התושבים הלבנים של לורָוויל , מתוך זעם על שהקרקע נמכרה ל"מכללה של כושים" לבטל את המכירה מהשנה הקודמת, באמצעות תביעה בבית המשפט המחוזי בטאוסון .
בית המשפט המחוזי דחה את התביעה, והלבנים ערערו על הדחייה לבית המשפט לערעורים במרילנד.
ערכאת הערעור אשררה את החלטת בית המשפט קמא, ולא מצאה כל ביסוס לטענה כי מעבר המכללה למקום זה יהווה מטרד ציבורי.
למרות איומים גזעניים וכמה הפגנות נגד הפרויקט, נבנתה מכללת מורגן באתר החדש ואף הורחבה לאחר מכן.
שנה לאחר מכן, הוקם אולם קרנגי, העתיק מבין הבניינים המקוריים בקמפוס האוניברסיטה הנוכחי.
עד 1939 נותרה מכללת מורגן מוסד פרטי.
באותה שנה, רכשה מדינת מרילנד את המכללה בתגובה למחקר של ממשל המדינה שקבע שמרילנד חייבת לספק יותר הזדמנויות להשכלה גבוהה לאזרחיה האפרו־אמריקאים, היות שבאותה עת עדיין נהגה ההפרדה הגזעית שטרם חוק זכויות האזרח.
מכללת מורגן הפכה למכללת מורגן הממשלתית (מורגן סטייט).
בשנת 1975 הוסיפה המכללה תוכניות דוקטורט, וחבר הנאמנים שלה פנה למחוקקי מרילנד בבקשה להכרה כאוניברסיטה, שאושרה.
בשנת 2020, תרמה הסופרת מקנזי סקוט 40 מיליון דולר לאוניברסיטת מורגן.
התרומה היא הגדולה ביותר בתולדות האוניברסיטה, ואחת הגדולות אי פעם למוסד שבעבר היה מיועד לאפרו־אמריקאים.
בשנת 2021, תרם קלווין אי טיילר ג'וניור, בוגר אוניברסיטת מורגן, 20 מיליון דולר לטובת מלגות לסטודנטים נזקקים כלכלית באוניברסיטת מורגן.
תרומה זו היא ככל הנראה התרומה הגדולה ביותר שתרם סטודנט לשעבר למוסד שבעבר היה מיועד לאפרו־אמריקאים.
אוניברסיטת מורגן מעניקה תוארי בוגר, מוסמך, ודוקטור.
בשנת 2019 למדו באוניברסיטה כ־7000 סטודנטים.
האוניברסיטה מציעה את התארים המתקדמים הבאים: תואר שני באמנויות, במנהל עסקים, במדעים, ובחינוך, ותואר דוקטור לחינוך, לפילוסופיה, להנדסה ולבריאות הציבור.
אוניברסיטת מלאיה (במלאית: Universiti Malaya, או בקיצור UM) היא אוניברסיטת מחקר ציבורית הממוקמת בקואלה לומפור שבמלזיה.
זהו המוסד האקדמי המלזי הוותיק ואחד מן היוקרתיים ביותר במדינה.
האוניברסיטה חברה בארגונים אקדמיים רבים ובהם רשת האוניברסיטאות של איגוד מדינות דרום-מזרח אסיה, התאגדות אוניברסיטאות האוקיינוס השקט ואיגוד אוניברסיטאות חבר העמים הבריטי.
כיום אוניברסיטת מלאיה מחולקת לשלוש עשרה פקולטות, שני בתי ספר, חמישה מכונים ושישה מרכזים אקדמיים.
לאוניברסיטת מלאיה יש גם תחנת רדיו משלה, "Umalaya Radio" הפועלת בחסות איגוד הסטודנטים.
האוניברסיטה הוקמה כאיחוד של שני מוסדות: קולג' לרפואה על שמו של אדוארד השביעי (שהוקם ב-1905 בסינגפור), ומכללת ראפלס (שהוקמה ב-1929), על שמו של תומאס סטמפורד ראפלס.
הקולג' לרפואה הוקם על מנת להכשיר רופאים באזור בשלל תחומים, ואילו מכללת ראפלס עסקה במספר תחומים מדעיים.
האיחוד עצמו התרחש באוקטובר 1949 לאחר שנים של מחשבה ותכנון.
יעדי האוניברסיטה היו לקדם מבחינה חברתית את כלל האוכלוסיות המגוונות במלזיה.
בתחילה, האוניברסיטה פעלה בשתי חטיבות אוטונומיות – האחת בסינגפור והשנייה בקואלה לומפור.
בשנת 1960 ממשלת מלזיה החליטה לפצל את שתי החטיבות לאוניברסיטאות נפרדות.
החטיבה בסינגפור הפכה בסופו של דבר לאוניברסיטה הלאומית של סינגפור.
אוניברסיטת מלאיה העצמאית הוקמה ב-1 בינואר 1962. בשנת 2012, אוניברסיטת מלאיה קיבלה אוטונומיה ממשרד ההשכלה הגבוהה.
אוניברסיטת מלאיה משתפת פעולה עם עשרות מוסדות אקדמיים רבים ברחבי העולם, ובהם: האוניברסיטה הלאומית של אוסטרליה, אוניברסיטת ייל, אוניברסיטת גלאזגו, אקול פוליטקניק, קינגס קולג' לונדון, קינגס קולג' לונדון, אוניברסיטת קיוטו ו-KU לוון.
קודמו המשפטי הקדום ביותר של אוניברסיטת מוהולי-נאג' לאמנות ועיצוב (בהונגרית: Moholy-Nagy Művészeti Egyetem; בקיצור: MOME), האקדמיה המלכותית ההונגרית לאמנויות שימושיות, פתחה את שעריה ב-1880. המוסד קיבל מעמד של מכללה בשנת 1948 (המכללה ההונגרית לאמנויות שימושיות).
משנת 2000 הופיעה גם השם "אוניברסיטה" בשמה (האוניברסיטה ההונגרית לאמנויות שימושיות), שאותו קיבלה שלושה עשורים לפני כן ב-1971. בשנת 2005 קיבלה האוניברסיטה את שמו של אחד האמנים החזותיים ההונגרים הידועים בעולם, לאסלו מוהולי-נאג' (במקור גרוס), כך שמרץ 2006 היא הפכה לאוניברסיטת מוהולי-נאג' לאמנות ועיצוב (MOME).
אוניברסיטת מוהולי-נאגי לאמנויות (MOME) היא מרכז החינוך, המחקר והחדשנות, שבו פועלים למען עתיד ממוקד באדם עם כלים של יצירתיות.
MOME, שחגגה 140 שנה להיווסדה בשנת 2020, תמיד מילאה תפקיד מכריע בחיי העיצוב בהונגריה, והיא עדיין מוסד חיוני של תרבות היצירה והעיצוב ההונגרית.
ההיסטוריה של המוסד הפכה את האוניברסיטה לאחד הנציגים הבולטים של חיי התרבות והאמנות בתוך הונגריה.
מספר לא מבוטל של סטודנטים המסיימים את לימודיהם ב-MOME ממלאים תפקידי מפתח בתחומם והאוניברסיטה היא גם מרכז בינלאומי לנציגי התעשייה היצירתית.
בלב המשימה של המוסד עומדים חינוך ברמה עולמית, מחקר ופיתוח של אמנויות, עיצוב ויצירתיות.
האוניברסיטה מספקת הכשרה לאנשים הפועלים במודע, אשר באמצעות יישום מושכל של עיצוב, טכנולוגיה ואסטרטגיות אמנות עכשווית, מסוגלים לפעול כחדשנים ומשפרים של מצבי חיים ואת המערכות החברתיות השונות במאה ה-21.
המחלקה היחידה של האקדמיה הלאומית ההונגרית לאמנויות שימושיות, סדנת הפיסול, פתחה את שעריה ב-14 בנובמבר 1880, כיחידה ארגונית של האקדמיה המלכותית הלאומית ההונגרית למודל ולציור, שנוסדה ב-1870 - שהיא קודמתה המשפטית של האוניברסיטה ההונגרית לאמנויות יפות של ימינו.
המוסד שכן אז בשדרת אנדראשי, בבניין הקודם (הישן) של האקדמיה למוזיקה ע"ש פרנץ ליסט.
בשנות השמונים והתשעים של המאה ה-19 הוקמו בזו אחר זו "מחלקות" חדשות של בית הספר לאמנויות שימושיות: יצירת מודלים, צורפות, חריטת עץ, ציור דקורטיבי, חריטת נחושת, פיסול מיניאטורי, פיסול דקורטיבי.
תקופת ההכשרה גדלה משלוש לחמש שנים משנת הלימודים 1887/1888, שכן ההכשרה המקצועית התבססה על מכינה בת שנתיים.
בשנת 1896, המוסד מצא את המטה הראוי שלו בארמון האמנויות של אדן לכנר ודיולה פארטוש בדרך אילאי (Üllői út), תחת קורת גג עם המוזיאון לאמנויות שימושיות.
בית הספר, שהפך למוסד עצמאי במקביל, זכה להצלחה במצגות פומביות, כולל התערוכה הלאומית של המילניום (1000 שנה לייסוד הונגריה - התיישבות המדיארים במרכז אירופה).
התחרויות הבינלאומיות הביאו גם לתוצאות מרהיבות: המוסד זכה במדליית זהב הן בתערוכה העולמית של פריז (1900) ובתערוכה העולמית של טורינו ב-1902, וזכה בפרס הגדול בתערוכת מילאנו ב-1906.
תואר המכללה, היה מבוקש על ידי המוסד מאז שנות ה-30, והוא הוענק ב-1948. עקב הגידול במספר הסטודנטים, בסתיו 1954 עבר חלק מהמכללה לבניין ברחוב זוגליגט.
מאז שנות ה-60, יחסי החוץ שהלכו והתרחבו עזרו גם לחינוך, עבודת המוסד זכתה לשבחים מארגונים מקצועיים בינלאומיים רבים; בשנת 1971, כהכרה רשמית בפעילותה המוצלחת של המכללה לאמנויות שימושיות, היא קיבלה מעמד של אוניברסיטה.
ב-6 בספטמבר 2019 נמסר הקמפוס החדש של האוניברסיטה בזוגליט.
העשייה החינוכית של המכון לאדריכלות מאופיינת בגישה המשמרת את האחדות המשולשת: של האדריכלות – עיצוב הפנים – עיצוב הרהיטים.
הצורך בראייה הוליסטית קובע את תוכנית הלימודים לרכישת חזון אמנותי וידע הנדסי.
מטרת המכון היא שהמסורת והחדשנות יהיו נוכחים במשקל שווה בהוראה.
משימתו מספר אחת היא לחנך אנשי מקצוע שניחנו בכוח יצירתי, המבצעים עבודה עיצובית-יצירתית אמנותית בתחום עיצוב הסביבה האנושית.
העבודה במכון מבוססת על שיתוף פעולה הדוק בין מורה לתלמיד; והמספר הקטן של אנשי צוות בכל סטודיו נותן את ההזדמנות ליצור דיאלוג קלאסי של מאסטר-סטודנט.
מטרת מכון העיצוב היא להכשיר אמני עיצוב בעלי ראש פתוח, מגיבים ברגישות לתהליכים השוטפים של הסביבה, החברה והתרבות ומייצגים את האיכות המקצועית הגבוהה ביותר.
המכון רואה את חובתו שהמעצבים הצעירים היוצאים מקירותיו יהפכו לתחרותיים בחיים המקצועיים המקומיים והבינלאומיים וימצאו את מקומם בפלנטה המקצועית.
מערכת המכון תומכת בפעילות הדדית בין הדיסציפלינות עיצוב, עיצוב טקסטיל ויצירת אובייקטים, מימוש פעילות אמנותית בינתחומית והעמקת החשיבה הפתוחה והאינטגרטיבית.
בנוסף, המכון מספק הזדמנות לפתח דיאלוג פעיל עם מוסדות עיצוב מקומיים, אירופאים ובינלאומיים וארגונים מקצועיים.
המכון הוא סדנה אינטלקטואלית תוססת המעניקה הכשרה ברמה גבוהה לתלמידיו.
הוא רואה חשיבות באותה מידה לשמר מסורות ולשלב את הידע העדכני ביותר בחינוך.
בהתבסס על מחקריו בעבר ובעתיד, הוא משלב התקדמות ומסורת, ומביא לחיים איכויות עיצוב ואמנותיות חדשות.
המכון מכשיר סטודנטים כבר יותר מארבעה עשורים שמתעניינים בתחומי התקשורת החזותית.
מטרת הפעילות של ארבעת הקורסים במכון המדיה - אנימציה, צילום, עיצוב מדיה וגרפיקה עיצובית - היא להקנות גישה עיצובית מתקדמת בנוסף לבסיס מקצועי יציב, ולעודד את תלמידיו למלא תפקיד מכריע בהתמדה סביבת תקשורת משתנה ולקבל את ההזדמנות להעשיר ולחדש את ערכי החברה.
ההשפעה הבלתי הפיכה של שינויי המידע והתקשורת שהביאו בעשור האחרון וההתפתחות המואצת של הטכנולוגיה היא הטרנספורמציה של תהליכי יצירה והנוכחות ההולכת וגוברת של אמנויות מדיה בתקשורת המונים.
פעילות המכון העיוני מקובצת סביב צורות שונות של הבנה, העברה ותמיכה של עיצוב ואמנות.
בפעילות המחקרית והחינוכית של המכון, ההתמקדות היא בהיכרות עם התרבות ההונגרית והאוניברסלית, בהבנת ההווה והעבר הקרוב.
נקודת המוצא המשותפת של הפרויקטים המגוונים היא תהליך היצירה.
במסגרת הלימודים העיוניים הניתנים למחלקות היצירתיות באוניברסיטה, עומד לרשות הסטודנטים מבחר דיסציפלינרי רחב.
המטרה היא שהסטודנטים ימצאו שיטות וכלים בסביבה המשפטית והכלכלית של היצירה, קורסי התואר הראשון והשני של המכון, כמו גם השתלמויות מיוחדות, תומכים במי שרוצה להשתפר בנושאים התאורטיים, ניהול או הוראה של עיצוב ואמנות בסטנדרטים גבוהים, שיטות הוראה מודרניות והשקפה בינלאומית.
בית הספר לדוקטורט הרב תחומי של אוניברסיטת מוהולי-נאג' לאמנויות ממשיך בפעילותו בשלושה תחומי עיצוב ואמנות לדוקטורט (אמנות אדריכלית, אמנות תעשייתית, מולטימדיה אמנות).
תואר ראשון - קורסי BA
אנימציה, תרבות עיצוב, אדריכלות, עיצוב, צילום, עיצוב מדיה, יצירת אובייקטים/מתכת, יצירת אובייקטים/קרמיקה, יצירת אובייקטים/זכוכית, עיצוב גרפיקה, עיצוב טקסטיל.
תואר שני - קורסי MA
אנימציה, תורת העיצוב, עיצוב וניהול אמנות, מורה לעיצוב ואמנות חזותית, עיצוב אופנה וטקסטיל, אדריכל, עיצוב תכשיטים ועבודות מתכת, אמן עיצוב, צילום, עיצוב קרמי, עיצוב מדיה, עיצוב גרפיקה, צילום MA, עיצוב אינטראקציה MA
תחומי ההכשרה והענקת תארים הם אמנויות שימושיות, אמנויות מולטימדיה ואומנויות אדריכלות.
המטרה העיקרית של הפעילות הבינלאומית של MOME היא לפרסם את האוניברסיטה מעבר לגבולות המדינה; יצירת תדמית המשקפת נאמנה את אופייה הייחודי של האוניברסיטה ואת איכות החינוך, וגם מתאמת ומנהלת ביעילות את ניידות הסטודנטים והמורים.
בהתבסס על המדיניות הבינלאומית של MOME, האוניברסיטה פועלת בשני כיוונים בנוגע לפעילותה הבינלאומית.
בכיוון אחד מתבצע שילוב של חוויות וידע בינלאומיים, כאשר בכיוון השני, הידע והיצירות שנוצרו על ידי מורי ותלמידי האוניברסיטה, מובאים ומופצים בעולם.
האסטרטגיה הבינלאומית מגבשת את המטרות ואת סדרי העדיפויות של עבודה דו-כיוונית זו, כמו גם את דרך יישום המשימות הנובעות מכך.
אוניברסיטת מומבאי , היא אוניברסיטה ציבורית ממלכתית, שנוסדה ב-18 ביולי 1857 והממוקמת בעיר מומבאי, הודו.
האוניברסיטה נחשבת לאחת ממערכות האוניברסיטאות הגדולות בעולם עם למעלה מ-549,000 סטודנטים הלומדים בקמפוסים שלה ובמכללות המסונפות אליה.
נכון לשנת 2013, לאוניברסיטה היו מסונפות 711 מכללות קשורות.
קולקארני (Ravindra D Kulkarni) הוא סגן נשיא (Vice-chancellors) האוניברסיה החל מיוני 2023.
מוטו אוניברסיטת מומבאי כפי שהוא מופיע בסמל (מגן) האוניברסיטה, הוא: "פרי הלמידה הוא אופי והתנהגות מוסרית - The fruit of learning is character and righteous conduct", בסנסקריט: शीलष्टतफला विद्या משפט זה מדגיש את הקשר ההדוק בין למידה לפיתוח אישיות והתנהגות מוסרית.
החינוך אינו מתמקד רק בהקניית ידע אלא גם בעיצוב ערכים, פיתוח אחריות מוסרית וטיפוח התנהגות אתית.
הערכים הנרכשים בתהליך החינוכי אמורים להתבטא בחיי היומיום של הלומד, דרך אופי מוסרי והתנהגות נכונה.
המסר מבוסס על תפיסות פילוסופיות וחינוכיות המדגישות את חשיבות הקניית ערכים במסגרת הלימודים.
אוניברסיטת מומבאי נוסדה ב-18 ביולי 1857 כחלק ממאמץ בריטי להרחיב את ההשכלה הגבוהה בהודו תוך התאמת המודל המערבי, הבריטי.
בהתאם ל-"" (Wood's Despatch), שנוסח על ידי בשנת 1854. המסמך היה מסמך מכונן שהדגיש את החשיבות של חינוך באנגלית והקמת מוסדות לימוד גבוהים ברחבי הודו.
אוניברסיטת בומביי הוקמה בשנת 1857 לאחר הצגת העצומה מאגודת בומביי (Bombay Association) לממשל הקולוניאלי הבריטי בהודו.
העצומה מאת אגודת בומביי שיקפה את רצונם של המקומיים בגישה להשכלה גבוהה.
אוניברסיטת בומביי עוצבה על בסיס המודל הבריטי של אוניברסיטאות דומות בבריטניה, במיוחד אוניברסיטת לונדון.
מודל זה השפיע על מבנה האוניברסיטה ועל שיטות ההוראה בה, והפך אותה למוסד מוביל באזור שהצמיח בוגרים בעלי השפעה בתחומים שונים כגון מהאטמה גנדי, זובין מהטה, הומי באבא, נסים איזיקיאל ואחרים.
הפקולטות הראשונות שהוקמו במערכת החינוך שהובילה להקמת אוניברסיטת מומבאי, היו הפקולטה לאמנויות (Elphinstone College) ב-1835 והפקולטה לרפואה ב (Grant Medical College) ב-1845. שתי המכללות היו קיימות לפני ייסוד והקמת האוניברסיטה והעבירו את סמכותן לאוניברסיטה להעניק תארים תארים לאוניברסיטה לאחר הקמתה.
התארים הראשונים שהוענקו בשנת 1862 היו תואר ראשון באמנויות (Bachelor of Arts) ותואר ראשון ורישיון ברפואה (Licentiate in Medicine).
בנוסף, בתי ספר לרפואה Sindh Medical School בהיידרבאד, Sindh היו גם הם מסונפים לאוניברסיטה.
(Cornelia Sorabji), שלמדה משפטים ב באוקספורד, הייתה הסטודנטית הראשונה למשפטים באוקספורד ולעורכת הדין הראשונה בהודו, הייתה הבוגרת הראשונה שסיימה תואר באוניברסיטת מומבאי ב-1888.
עד שנת 1904, אוניברסיטת מומבאי התמקדה בפיקוח אקדמי, היא פעלה בעיקר כגוף מפקח שעסק בבחינות, הענקת זיכיונות למכללות, פיתוח תוכניות לימודים, והנחיית מכללות בפיתוחן.
החל משנת 1904 האוניברסיטה הרחיבה את תפקידה לתחומי הוראה, מחקר ותארים מתקדמים.
באותה תקופה, הוקמו מחלקות הוראה, תחומי מחקר ותוכניות לתארים מתקדמים.
לאחר שהודו קבלה עצמאות ב-1947, תפקידי האוניברסיטה וסמכויותיה אורגנו מחדש במסגרת חוק אוניברסיטת בומביי משנת 1953. בשנת 1996 שונה שמה של האוניברסיטה מאוניברסיטת בומביי (University of Bombay) לאוניברסיטת מומבאי (University of Mumbai).
בשנת 1949, מספר הסטודנטים באוניברסיטת מומבאי עמד על 42,272, עם 80 מכללות מסונפות.
עד שנת 1975, מספר הסטודנטים גדל באופן משמעותי ל-156,190, בעוד מספר המכללות המסונפות עלה בהתאמה ל-114.
אוניברסיטת מומבאי שיפרה את תהליכי הבחינות על ידי שילוב טכנולוגיות מתקדמות, כמו העברת שאלוני בחינות באופן מקוון והערכת מחברות בחינה בסריקה במרכזי בחינות מרוחקים.
בשנת 2015, הושק המאגר האקדמי של האוניברסיטה בשיתוף עם חברת CDSL (Central Depository Services Limited), מה שהפך את האוניברסיטה לראשונה בהודו שהשיקה מאגר אקדמי דיגיטלי.
ספריית Jawaharlal Nehru (JNL) היא הספרייה המרכזית, הממוקמת בקמפוס קלינה.
החל ממאי 2019, הספרייה זקוקה נואשות לשיקום.
אחת מנקודות הציון של מומבאי, (Rajabai Clock Tower), הוא אחד מסמליה הידועים של מומבאי, בנייתו הושלמה בשנות ה-70 של המאה ה-19 והוא משמש את ספריית אוניברסיטת מומבאי.
את עיצוב מגדל רג'באי יצר סר ג'ורג' גילברט סקוט שהסתמך על דגם של מגדל השעון של ארמון וסטמינסטר בלונדון.
איש העסקים המקומי (Premchand Roychand) מימן את הבנייה וקרא למגדל לזכר אמו, על שמה, ראג'באי.
גובה המגדל 85 מטרים, והוא בעל חמש קומות.
בגובה 9.1 מטרים מהקרקע, הוצבו שמונה פסלים המייצגים את המעמדות והקסטות ההודיות.
על פי הדיווחים, שעון המגדל ניגן בעבר 16 מנגינות כולל " Rule Britannia ", " God Save the Queen ", " Home!
בשנת 2013, ביוזמת סגן הקנצלר ראג'אן ולוקאר, החלה עבודת השיקום הראשונה של המגדל והושלמה במאי 2015. חברת Tata Consultancy Services (TCS) תרמה 4 קרונות רופי (4 מיליון רופי) למימון פרויקט השיקום.
אולם הכינוסים (Convocation Hall) של אוניברסיטת מומבאי, הידוע גם בשם אולם קאוואג'י ג'האנג'יר, הוא חלק ממכלולי האדריכלות הוויקטוריאנית ואדריכלות האר דקו במומבאי סביב מיידן אובל (Oval Maidan).
אתר זה הוכרז כאתר מורשת עולמית של אונסק"ו.
הוא תוכנן על ידי סר ג'ורג' גילברט סקוט, ובנייתו נמשכה בין השנים 1869–1874. האולם קרוי על שם קאוואג'י ג'האנג'יר רדימאני (Cowasji Jehangir Readymoney), פילנתרופ פרסי שמימן את הבנייה.
בשנים 2006–2007, האולם שוחזר על ידי צוות, בראשות האדריכלית המשמרת, אבּה נאראיין למבה (Abha Narain Lambah).
פרויקט זה זכה בפרס הצטיינות במסגרת פרסי אונסק"ו לשימור מורשת תרבותית באסיה-פסיפיק.
אוניברסיטת מומבאי אחראית להעניק השכלה אקדמאית ב-7 מחוזות מרכזיים במדינת מהאראשטרה, במחוז העיר מומבאי, במחוז הפרברים של מומבאי, במחוז פלגר, במחוז רייגאד, במחוז רטנגירי, במחוז סינדהודורג ובמחוז ת'אן.
אוניברסיטת מומבאי פועלת גם מחוץ לארבעת הקמפוסים שלה במומבאי ומספקת הכשרה מקצועית ומחקר רפואי באמצעות שיתופי פעולה עם בתי חולים מובילים.
מחלקות אלו כוללות את המחלקות לרפואה ולמחקר רפואי הפועלות בבתי חולים ידועים בעיר מומבאי, כגון: בית החולים טאטה ממוריאל (Tata Memorial Hospital), בית החולים בומביי (Bombay Hospital), המכללה הרפואית G.S ובית החולים King Edward Memorial Hospital.
בתי החולים הללו מציעים פלטפורמות מעשיות לסטודנטים, המשלבות הכשרה קלינית עם מחקר מתקדם.
נכון ל-2024, המחלקה לרפואה בבית החולים טאטה ממוריאל קשורה גם למכון הלאומי הומי באבה (Homi Bhabha National Institute).
המכון לטכנולוגיה כימית (שנודע בעבר בתור המחלקה האוניברסיטאית לטכנולוגיה כימית, UDCT), היה במקור מחלקה של אוניברסיטת מומבאי (MU), בהמשך המכון קבל מעמד של אוניברסיטה עצמאית.
מכון הטכנולוגיה וירמטה ג'יבאי (Veermata Jijabai Technological Institute - VJTI), שנקרא בעבר המכון הטכני ויקטוריה ג'ובילי (Victoria Jubilee Technical Institute), נוסד בשנת 1887 והיה המכון הראשון להנדסה של אוניברסיטת מומבאי.
מכללת ההנדסה ת'אדומל שאהאני (Thadomal Shahani Engineering College) הייתה המכללה הראשונה באוניברסיטת מומבאי שהחלה ללמד קורסים בהנדסת מחשבים, טכנולוגיית מידע, הנדסת אלקטרוניקה והנדסה ביו-רפואית.
מבחינה בינלאומית, אוניברסיטת מומבאי דורגה 751–760 בדירוג QS של אוניברסיטאות בעולם לשנת 2024 ו-291–300 באסיה.
היא דורגה בין 1201–1500 בעולם לפי דירוג האוניברסיטאות העולמית של Times Higher Education בשנת 2023, 400-351 באסיה בשנת 2022 ובאותה קבוצה בקרב הכלכלות המתעוררות.
מסגרת הדירוג הלאומית המוסדית (NIRF) של הודו, דירגה את האוניברסיטה במקום ה-61 מבין האוניברסיטאות בהודו בשנת 2024. היא גם דורגה במקום ה-96 הכללי בשנת 2023.
מזכרי הבנות עם אוניברסיטאות בעולם
האוניברסיטה חתמה על מזכרי הבנות (Memoranda of Understanding - MoUs) עם מוסדות מובילים ברחבי העולם, כולל אוניברסיטאות מאירופה, סין, אוסטרליה וקנדה.
המזכרים נחתמו עם אוניברסיטת אמסטרדם, אוניברסיטת באת', אוניברסיטת ליברפול הופ, אוניברסיטת טורונטו מטרופוליטן, בית הספר לניהול של IESEG, אוניברסיטת טיאנג'ין לטכנולוגיה, אוניברסיטת טיאנג'ין, אוניברסיטת ננקאי בסין ואוניברסיטת אדית קואן באוסטרליה.
שיתופי הפעולה הללו נועדו לחזק את חילופי הסטודנטים, המחקר המשותף, ותוכניות לימודים מתקדמות.
אוניברסיטת מידלסקס היא אוניברסיטת מחקר ציבורית שבסיסה בהנדון, צפון-מערב לונדון, אנגליה, הממלכה המאוחדת.
לאוניברסיטה יש גם קמפוסים בדובאי ומאוריציוס.
שמה של האוניברסיטה נגזר ממיקומה בתוך גבולות המחוז ההיסטורי של מידלסקס.
האוניברסיטה החלה את דרכה כאיחוד של מספר מכללות להשכלה גבוהה, אשר הוותיקה ביניהן, St Katharine's College, הוקמה בטוטנהאם בשנת 1878 כמכללת נשים להכשרת מורים.
לאחר התמזגות עם מספר מכללות ומכונים אחרים, האוניברסיטה נוצרה במתכונתה הנוכחית ב-1992, כאשר הפרלמנט הבריטי העביר חוק ששדרג את מעמדן של המכללות במדינה לאוניברסיטאות.
במידלסקס לומדים כ-19,000 סטודנטים בלונדון ולמעלה מ-37,000 ברחבי העולם.
לאוניברסיטה יש קשרי חילופי סטודנטים עם למעלה מ-100 אוניברסיטאות ב-22 מדינות ברחבי אירופה, ארצות הברית ושאר העולם.
סטודנטים מיותר מ-140 לאומים לומדים בקמפוס הנדון של מידלסקס.
בנוסף, יש לה קמפוסים במלטה, דובאי ומאוריציוס, כמו גם מספר משרדים מקומיים ברחבי העולם.
במשך 140 שנה, המוסדות שיצרו בסופו של דבר את אוניברסיטת מידלסקס היו פזורים ברחבי צפון לונדון.
האוניברסיטה צמחה ממיזוגים בין בתי ספר ומכללות שונות באזור החל משנת 1878 כאשר סנט קתרינס קולג', מכללה להכשרת מורים לנשים, נוסדה בטוטנהאם.
אליה הצטרפו מכללת הורנסי לאמנות, שנוסדה ב-1882, המכון הטכני של פונדרס אנד, שנוסד ב-1901, והמכון הטכני של הנדון, שנפתח ב-1939.
בשנת 1973, מכללות אלה ומוסדות נוספים ברחבי צפון לונדון הקימו את Middlesex Polytechnic.
שבשנת 1992 הפכה לאוניברסיטה כחלק מחוק ההשכלה הגבוהה.
מוסדות נוספים הצטרפו בשלב זה כאשר מידלסקס התרחבה עוד יותר.
משנות ה-90 של המאה ה-20, האוניברסיטה החלה לפתח את הנוכחות הבין-לאומית שלה עם הקמת המשרד האזורי הראשון שלה בקואלה לומפור.
בשנת 1995 נפתחה רשת של משרדים אזוריים ברחבי אירופה במטרה לגייס סטודנטים זרים.
בשנת 2005, מידלסקס פתחה את הקמפוס הראשון שלה מעבר לים בדובאי ואחריה קמפוסים במאוריציוס ב-2009 ומלטה ב-2013. לאוניברסיטה יש גם שותפויות עם מוסדות חינוך אחרים ברחבי העולם.
האוניברסיטה איגדה בשנים 2003–2013 את הקמפוסים הרבים שהיו לה בלונדון לקמפוס אחד בשכונת הנדון.
בעקבות גרעון כספי ולאחר סקירת הכלכליות של התוכניות האקדמיות שלה, האוניברסיטה ביצעה שורה של קיצוצים במהלך השנים 2005–2006. בסוף 2005 היא החליטה להפסיק להציע קורסי היסטוריה בניסיון להפחית את גרעון הכספי בסך 10 מיליון ליש"ט.
ההחלטה התקבלה בעוינות מצד איגוד הסטודנטים של מידלסקס וכן מצד איגוד הסטודנטים הלאומי.
במהלכים אחרים לחיסכון בעלויות, ביצעה האוניברסיטה פיטורים מרצון של 175 עובדים, כולל 33 אנשי סגל אקדמי, צעד שנועד לחסוך 5 ליש"ט מִילִיוֹן.
מאז שנת 2000, מידלסקס החלה באסטרטגיה של צימצום מספר הקמפוסים שלה, כדי להפחית עלויות ולשפר את הקיימות שלה לטווח ארוך.
האסטרטגיה תורגמה לסגירה של כמה קמפוסים קטנים לאמנויות בבדפורד, המפסטד וווד גרין והקמפוסים הגדולים יותר, שגם לא היו כלכליים ולא אטרקטיביים ב־Bounds Green, אנפילד וטוטנהאם.
האוניברסיטה גם סגרה את בניין השירותים הארגוניים בפארק העסקים בצפון לונדון ואיגדה את רוב הפונקציות שבוצעו באתרים אלה בהנדון, שם ביקשה לרכז את כל פעילות ההוראה שלה בלונדון.
בשנת 2010, מידלסקס הודיעה על סגירת מחלקת הפילוסופיה שלה, מכיוון שהיא לא הייתה רווחית.
זאת למרות העובדה שזו הייתה המחלקה בעלת הדירוג הגבוה ביותר באוניברסיטה בשנת 2008, ובהמשך סגרה לחלוטין את כל תוכניות הלימודים במדעי הרוח ומספר מתוכניות הלימודים במדעי החברה.
מאז 2004, האוניברסיטה מפעילה גם קמפוס מעבר לים בדובאי ופתחה קמפוס נוסף במאוריציוס באוקטובר 2009. בספטמבר 2013, מידלסקס פתחה את הקמפוס הבין-לאומי השלישי שלה במלטה.
בדירוג דירוג אוניברסיטאות בעולם של Times Higher Education לשנת 2018, אוניברסיטת מידלסקס הייתה האוניברסיטה המודרנית היחידה בלונדון שהופיעה בין 500 האוניברסיטאות העולמיות המובילות.
ב-Times Higher Education Young University Rankings 2017, מידלסקס הוכתרה לאוניברסיטה המודרנית המובילה בלונדון.
במדריך הגרדיאן לאוניברסיטאות לשנת 2018, קורס הקולנוע והצילום של האוניברסיטה נבחר לטוב בלונדון.
"במדריך האוניברסיטה השלם 2018", קורסי מדעי הספורט והעבודה הסוציאלית שלה זכו בתואר הטובים ביותר בלונדון.
בשנת 2017/18 שביעות הרצון הכללית מסקר הסטודנטים הארצי הייתה 77%.
בשנת 2020 הייתה מידלסקס מדורגת בין 401–500 האוניברסיטאות המובילות בעולם לפי "דירוג האוניברסיטה העולמית של Times Higher Education" ואחת מ-100 האוניברסיטאות המובילות בעולם מתחת לגיל 50 לפי "דירוג האוניברסיטה הצעירה" של Times Higher Education'' 2020.
בית הספר ללימודי יהדות של לונדון
אוניברסיטת מידלסקס פועלת בשיתוף בית הספר ללימודי יהדות של לונדון (London School of Jewish Studies), בתוכנית ללימודי חינוך יהודי, המעניקה תוארי בוגר אוניברסיטה (BA) ומוסמך אוניברסיטה (MA).
אוניברסיטת מונטנה היא אוניברסיטת מחקר ציבורית הממוקמת בעיר מיזולה שבמדינת מונטנה, ארצות הברית.
האוניברסיטה נוסדה בשנת 1893 והיא אחת מהאוניברסיטאות המרכזיות במערכת ההשכלה הגבוהה של מדינת מונטנה.
האוניברסיטה נוסדה בעקבות החלטה של המחוקק המדינתי במטרה לספק השכלה גבוהה לתושבי מערב מונטנה.
הנשיא הראשון של האוניברסיטה היה אוסקר ג'.
קרייג, שכיהן בין השנים 1895 ל-1908. בתקופת כהונתו הורחבו רבות התוכניות האקדמיות, ונבנו יסודות מוסדיים רבים, ובהם העיתון הסטודנטיאלי "The Kaimin" ואיגוד הסטודנטים ASUM.
הקמפוס הראשי של אוניברסיטת מונטנה משתרע על פני שטח של כ-56 הקטאר וממוקם לרגלי הר מיזולה, אתר סמלי שבו חרוטה האות "M" הגדולה – סמל האוניברסיטה.
הקמפוס כולל מבנים היסטוריים רבים, וכן תשתיות מחקר מודרניות, ספרייה מרכזית, מרכזי תרבות ואולמות הרצאות.
ב-13 באוגוסט 2024, החלה האוניברסיטה בבניית מעונות חדשים בקמפוס – לראשונה מזה 30 שנה.
המבנה החדש, שיכיל 600 מיטות, צפוי להיפתח בסתיו 2027 ויהיה הגדול ביותר בקמפוס.
המעונות יציעו חדרים זוגיים ויחידים, מטבחים קהילתיים, אזורי לימוד משותפים וחניונים נוספים.
הפרויקט נועד להתמודד עם גידול מתמשך במספר הסטודנטים והמחסור בדיור במיזולה.
באוקטובר 2024, נחנך מתקן אימונים מקורה חדש בשם "Grizzly Indoor Practice Facility".
המתקן, ששטחו כ-10,000 מ"ר, נבנה בעלות של 10.2 מיליון דולר, במימון פרטי מלא.
הוא כולל מגרש דשא מלא, מסלולי ריצה, מתקני קפיצה והטלת כידון, ומשמש את קבוצות הפוטבול, אתלטיקה קלה, כדורגל, סופטבול, וכן את תוכניות הספורט הפנימיות והקהילתיות של האוניברסיטה.
האוניברסיטה כוללת מספר פקולטות ובתי ספר, ובהם:
הקולג' לחינוך ולמדעים אנושיים ע"ש פיליס ג' וושינגטון
האוניברסיטה ידועה ברמתה האקדמית בתחומי כתיבה יוצרת, סביבה ושימור, עיתונאות ומחקרי ילידים אמריקאים.
באוניברסיטת מונטנה פועלים עשרות מרכזי מחקר, ובהם:
המרכז למדיניות ציבורית ע"ש מנספילד
המכון לחקר האקלים של מונטנה
באפריל 2024, השיקה האוניברסיטה את קמפיין "Treasure Montana", שמטרתו לגייס 20 מיליון דולר לבניית מרכז חדש ללימודי סביבה ושימור.
המרכז, שישתרע על שטח של כ-5,600 מ"ר, ישמש כמרכז ההכשרה המרכזי במדינה בתחומי שימור, ניהול יערות וחיות בר, ויהיה אחד המבנים הגדולים באזור הבנויים מעץ מודרני בר-קיימא.
בספטמבר 2024, דיווחה האוניברסיטה על עלייה של כמעט 6% במספר הסטודנטים, עם 10,811 נרשמים – העלייה השנתית הגדולה ביותר ב-15 השנים האחרונות.
נרשמה גם עלייה במספר הסטודנטים הוותיקים, ילידים אמריקאים וסטודנטים מהדור הראשון להשכלה גבוהה.
קבוצות הספורט של האוניברסיטה משתתפות בתחרויות ה-NCAA במסגרת Big Sky Conference ונקראות The Grizzlies ("הדובים").
ענפי הספורט הפופולריים כוללים פוטבול, כדורסל ואתלטיקה קלה.
קבוצת הפוטבול זכתה באליפות ה-NCAA של פוטבול ליגת FCS בשנת 1995.
העיתון הסטודנטיאלי "The Kaimin" יוצא לאור ברציפות מאז שנת 1898 וממלא תפקיד מרכזי בחיי הקמפוס והקהילה המקומית.
ג'נט רנקין – האישה הראשונה שנבחרה לקונגרס של ארצות הברית
לילי גלדסטון – שחקנית קולנוע ילידית אמריקאית, זוכת פרס גלובוס הזהב
מייק מנספילד – סנאטור ודיפלומט אמריקאי
קולין מאקליין – עיתונאית וסופרת
אוניברסיטת מיסיסיפי היא אוניברסיטת מחקר באוקספורד , מיסיסיפי שבארצות הברית.
המרכז הרפואי של אוניברסיטת מיסיסיפי ממוקם בג'קסון, מיסיסיפי.
אוניברסיטת מיסיסיפי הוקמה ב-24 בפברואר 1844. ב-1848, 80 סטונדטים נכנסו לאוניברסיטה.
האוניברסיטה ניהלה בית חולים בקונפדרציית המדינות של אמריקה וכמעט נפגעה מכוחותיו של הגנרל המפקד של צבא ארצות הברית יוליסס ס.
ב-30 בספטמבר 1962, התנועה האפרו-אמריקאית לזכויות האזרח הפגינה באוניברסיטה.
ההפגנות הפכו למהומות במהרה והובילו ל-2 הרוגים וכ-300 פצועים.
באותו החודש, הכתב האמריקאי ג'יימס מרדיץ' תבע את האוניברסיטה בגין הפרדה גזעית .
באוניברסיטת מיסיסיפי יש 15 מסלולים.
הגדול מביניהם הוא הקולג' לאמנות ליברלית (College of Liberal Arts).
באוניברסיטה יש גם מסלול למשפט, הנדסה, חינוך, רפואה, פארמה, ניהול עסקים, עיתונות וניו מדיה, סיעוד, בריאות, רפואת שיניים, חשבונאות, מדעים יישומיים ומדעי הבריאות.
אוניברסיטת ניו יורק היא אוניברסיטת מחקר פרטית אמריקאית הממוקמת במנהטן, ניו יורק.
NYU נחשבת לאחד המוסדות האקדמיים הבולטים והמובילים ביותר בארצות הברית ובעולם, כמו גם לאחד ממוסדות ההשכלה הפרטיים הגדולים בארצות הברית.
בין בוגריה וסגל המרצים שלה נמנים 39 חתני פרס נובל; שלושה זוכי פרס אבל; 16 זוכים בפרס פוליצר; מעל 30 זוכי אוסקר; וכן זוכים רבים בפרסי אמי, גראמי וטוני.
מדי שנה, מובילה האוניברסיטה בראש המוסדות המובילים בדירוגם האקדמי בארצות הברית ובעולם.
הקבלה לאוניברסיטת ניו יורק נחשבת סלקטיבית למדי, ואחוז הקבלה אליה הוא מהנמוכים בארצות הברית ובעולם.
בשנת 2016 דורגה האוניברסיטה במקום הראשון בארצות הברית מבין כלל האוניברסיאות בדירוג מעסיקים ובמספר הסטודנטים המועסקים עם סיום לימודיהם.
במקום השני דורגה אוניברסיטת הרווארד ובמקום השלישי - אוניברסיטת פרינסטון.
האוניברסיטה נוסדה בשנת 1831 על ידי קבוצת בעלי הון בראשות שר האוצר האמריקני לשעבר, אלברט גלטין.
היא הוקמה כאוניברסיטה פרטית, חילונית ומודרנית, שמטרתה לאפשר השכלה גבוהה לבני כל המעמדות, בהשראת אוניברסיטת לונדון.
עם זאת, בשנותיה הראשונות למדו בה בעיקר בנים למשפחות עשירות ומיוחסות מניו יורק.
גאלטין, שנמנה עם מקימיה, נבחר להיות נשיאה הראשון של האוניברסיטה.
באפריל 1831 קיבלה האוניברסיטה את הכרתה הרשמית, והיא כונתה The University Of The City Of New York.
בשנת 1896, שונה שמה של האוניברסיטה ל-New York University.
הרצאותיה הראשונות של האוניברסיטה התקיימו בשנת 1832 בחדרים מושכרים בבניין בן ארבע קומות שהיה צמוד לבניין העירייה.
בשנת 1835 נוסד בית הספר הראשון של האוניברסיטה - בית הספר למשפטים.
אוניברסיטת ניו יורק הפכה רשמית לאחת מהאוניברסיטאות הגדולות ביותר בארצות הברית בשנת 1917, אז נרשמו ללימודים בה 9300 סטודנטים.
קמפוס האוניברסיטה המפורסם בכיכר וושינגטון השתייך לאוניברסיטה עוד מהקמתה.
באותן שנים, רכשה האוניברסיטה קמפוס נוסף בשכונת הברונקס בניו יורק, תוך כוונה להרחיב את נוכחותה גם בחלקה העליון של העיר.
בשנת 1950 נבחרה NYU ל - איגוד האוניברסיטאות האמריקניות, ארגון אמריקאי ללא מטרות רווח שמאגד בתוכו את מוסדות ההשכלה המובילים במדינה.
כיום, חברות באיגוד אוניברסיטאות אמריקאית מפורסמות נוספות כגון אוניברסיטת הרווארד, אוניברסיטת סטנפורד ואוניברסיטת ייל.
כיום, האוניברסיטה ידועה כאחד המוסדות האקדמיים הליברליים ביותר בארצות הברית, עם אחוזי תמיכה גבוהים במיוחד במפלגה הדמוקרטית, הן בקרב המרצים והן בקרב הסטודנטים.
מנחה הרדיו והטלוויזיה השמרן שון האניטי, שלמד באוניברסיטה, אף טען בעבר כי אחד המרצים פגע בציוניו על רקע עמדותיו הפוליטיות.
51,848 סטודנטים רשומים, כולל 26,733 סטודנטים לתואר ראשון ו-25,115 סטודנטים לתארים מתקדמים, בשנת 2019.
נכון לשנת 2019, NYU היא האוניברסיטה הפרטית הגדולה ביותר בארצות הברית, עם מספר סטודנטים כולל של כ-51,848 אלף סטודנטים הכולל 26,733 סטודנטים לתואר ראשון ו-25,115 סטודנטים לתארים מתקדמים.
כמו כן, ב-NYU לומדים כ-10,000 סטודנטים זרים המגיעים מיותר מ-130 מדינות ברחבי העולם - המספר הגבוה ביותר של סטודנטים זרים מבין כל המוסדות האקדמיים בארצות הברית.
האוניברסיטה מעסיקה יותר מ-15,000 עובדי אדמיניסטרציה, ו-6,755 מרצים, עוזרי הוראה, וחברי סגל אקדמי.
NYU מפעילה 19 נבחרות ספורט, אשר פעילות במסגרת ה-NCAA.
סמל האוניברסיטה הוא לפיד, המסמל את הלפיד מפסל החירות האמריקאי המפורסם ומתוך הדגשת חשיבותה של האוניברסיטה לעיר ניו יורק.
הקבלה לאוניברסיטת ניו יורק סלקטיבית למדי.
החלטות הקבלה מתבססות על ראייה הוליסטית הלוקחת בחשבון הישגים אקדמיים, ציוני מבחנים ממיינים (כגון GRE ו-SAT), הישגים משמעותיים שאינם אקדמיים, המלצות וכתבי חיבור.
שיעור הקבלה לאוניברסיטה, נכון לשנת 2015, עומד על 26% והוא בין הנמוכים במדינה ובעולם.
בשנת 2014 התקבלו לאוניברסיטה 5783 סטודנטים לתואר ראשון המייצגים 49 מדינות בארצות הברית ו-90 מדינות בעולם.
למרבית המתקבלים, ממוצע תיכוני של 3.6 (90-95) והם בין 10% המובילים בכיתתם.
האוניברסיטה מחולקת על פני 20 בתי ספר ומכונים הממוקמים בשישה מרכזים במנהטן ובברוקלין, כמו גם בעשרות מרכזים אקדמיים ברחבי העולם.
על פי Institute of International Education, אוניברסיטת ניו יורק שולחת את מספר הסטודנטים הרב ביותר, בהשוואה למוסדות אחרים בארצות הברית, ללימודים ברחבי העולם.
אוניברסיטת ניו יורק כוללת את הפקולטות ובתי הספר הבאים:
הקמפוס הראשי של האוניברסיטה נמצא בגריניץ' וילג', בדרום-מערב מנהטן.
למעשה, לא מדובר בקמפוס של ממש - בנייני האוניברסיטה פזורים ברחבי השכונה (בעיקר באזור שמסביב לכיכר וושינגטון), ומסומנים בדגלים סגולים הנושאים את סמלה של NYU.
בנוסף ל"קמפוס" בגריניץ' ווילג', מפעילה האוניברסיטה מחלקות גם בחלקים אחרים של מנהטן ובברוקלין (המכון הפוליטכני), וכן קמפוסים באבו דאבי ובסינגפור.
כמו כן, NYU מפעילה שלוחות אקדמיות קטנות יותר ברחבי העולם, בערים תל אביב, פירנצה, לונדון, פראג, בואנוס איירס, שנגחאי, ואקרה.
ב-2012 אמורה להיפתח שלוחה נוספת של האוניברסיטה בעיר וושינגטון.
מרבית בנייניה של אוניברסיטת ניו יורק ממוקמים בטווח הרחובות הדסון-ברודוויי - רחוב 14 והשדרה השישית.
עם מעל ל-11,000 סטודנטים בכל שנה המתגוררים בעיר, מדורגת האוניברסיטה במקום השביעי בארצות הברית מבין האוניברסיטאות הגדולות במדינה.
ספריית בובסט - Bobst Libary
ספריית הלמר הולמס בובסט נבנתה בין השנים 1967 ל-1972. היא הספרייה הגדולה ביותר כיום באוניברסיטת ניו יורק ואחת מהספריות האקדמיות הגדולות ביותר בארצות הברית.
הספרייה, שעוצבה ותוכננה על ידי פיליפ ג'ונסון וריצ'רד פוסטר בנויה מ-12 קומות ומשתרעת על כ-39,500 מטר רבוע.
מימי הקמתה, מובילה אוניברסיטת ניו יורק את טבלאות הדירוגים האקדמיים בארצות הברית ובעולם.
היא נחשבת לאחת האוניברסיטאות המבוקשות בארצות הברית והפופולריות בעולם כולו, בין היתר בזכות שלוחות אקדמיות שהקימה במדינות רבות.
עוד דורגה האוניברסיטה על ידי Academic Ranking of World Universities במקום ה-8 בעולם במקצועות מדעי החברה ככלל, ובמקום ה-8 בחוגי הפסיכולוגיה בעולם בפרט.
News & World Report מדורגת האוניברסיטה במקום ה-6 בארצות הברית בלימודי משפטים ומדיניות ציבורית, במקום ה-9 במקצועות המתמטיקה, במקום ה-10 במקצועות מנהל העסקים ובמקום ה-11 במקצועות הכלכלה.
אלן גרינספן - יו"ר הבנק המרכזי של ארצות הברית, הבנק הפדרלי, מהכלכלנים הבכירים של ארצות הברית
ביל דה בלאזיו - ראש עיריית ניו יורק לשעבר
רוברט מולר - ראש ה-FBI לשעבר
פיורלו לה גוארדיה, רודי ג'וליאני - ראשי עיריית ניו יורק לשעבר
מוחמד אל-בראדעי - יו"ר הסוכנות הבינלאומית לאנרגיה אטומית
ג'ון קנדי ג'וניור - בנו של הנשיא ג'ון קנדי
ליידי גאגא - זמרת פופ בינלאומית
וודי אלן - במאי קולנוע אמריקני
מרטין סקורסזה - במאי קולנוע אמריקני
ג'רום דייוויד סלינג'ר - סופר אמריקני
ויליאם זאב בריקמן - פרופסור לחינוך
למדו באוניברסיטה אך לא סיימו את הלימודים - ג'ון קיוזאק (שחקן קולנוע), ניל סיימון (מחזאי), אנג'לינה ג'ולי (שחקנית קולנוע), ג'פרי קצנברג (מפיק קולנוע), טום פורד (מעצב אופנה), ג'וזף הלר, דניאל סטיל (סופרים)
אוניברסיטת סופיה (בולגרית: "Софийски университет „Св.
Kliment Ohridski") היא המוסד לחינוך גבוה הוותיק והחשוב ביותר בבולגריה.
הוקם ב-1 באוקטובר 1888. המבנה של האוניברסיטה הוקם בין השנים 1924–1934, בעזרת התמיכה הכספית של האחים איבלוגי ג'ורגיאב והריסטו ג'ורגיאב.
באוניברסיטת סופיה יש 15 פקולטות, בהן לומדים 14,000 סטודנטים, הנהנים גם מספריית האוניברסיטה, עיתון האוניברסיטה, מרכז מחשבים, מרכז ספורט ושירותים נוספים.
האוניברסיטה הוקמה ב-1 באוקטובר 1888, כדי לאפשר לסטודנטים בולגריים (בעיקר) לקבל חינוך גבוה.
בתחילת שנותיה של האוניברסיטה היו בה 3 מרצים רגילים, עוד 4 נוספים, ו-49 תלמידים.
היא הוקמה כקורס פדגוגי גבוה, ונהייתה לבית ספר גבוה לאחר כמה חודשים, ואוניברסיטה בשנת 1904.
במשך שנותיה הראשונות של האוניברסיטה, היו בה 3 פקולטות - פקולטה להיסטוריה ופילולוגיה (משנת 1888), פקולטה למתמטיקה ופיזיקה (משנת 1889) ופקולטה למשפטים (משנת 1892).
באוניברסיטת סופיה ישנן 14 פקולטות, ו-3 מחלקות.
מחלקה למידע והכשרת מורים לשירותי פנים .
גאורגי פרבאנוב, נשיא בולגריה הרביעי
דימיטר פשב, פוליטיקאי וחסיד אומות העולם
פטר מיכאלב, פוליטיקאי וחסיד אומות העולם
איוואן מומצ'ילוב, פוליטיקאי וחסיד אומות העולם
ולדימיר קורטב, חסיד אומות העולם
דימו קזאסוב, פוליטיקאי, עיתונאי, סופר וחסיד אומות העולם
הרי אוניברסיטת סופיה, באי אלכסנדר שבאנטארקטיקה נקראים על שם האוניברסיטה.
שמם ניתן להם לכבוד יובל המאה לייסוד האוניברסיטה.
אוניברסיטת ניקוסיה היא אוניברסיטה פרטית, שנודעה עד ספטמבר 2007 בשם אינטר-קולג'.
זוהי האוניברסיטה הפרטית הגדולה ביותר בקפריסין, עם קמפוסים בשלוש הערים הגדולות ניקוסיה, לרנקה ולימסול.
על פי אתר האוניברסיטה בשנת 2024 היו רשומים באוניברסיטה יותר מ-12,500 סטודנטים.
באוניברסיטת ניקוסיה שישה בתי ספר, שבכל אחד מהם פועלים מסלולים שונים לתואר ראשון, שני ושלישי:
בית הספר למנהל עסקים: בית הספר למנהל עסקים מורכב מהמחלקה לחשבונאות, כלכלה ופיננסים, המחלקה לחדשנות דיגיטלית והמחלקה לניהול.
בית הספר לחינוך: כולל את המחלקה לחינוך והמחלקה למוזיקה ומחול.
בית הספר למדעי הרוח והחברה: בין המחלקות הנכללות בבית הספר למדעי הרוח והחברה של האוניברסיטה נכללות המחלקה לשפות וספרות, המחלקה למדעי החברה, המחלקה לעיצוב ומולטימדיה, המחלקה לתקשורת, המחלקה לאדריכלות והמחלקה לתאולוגיה.
בית הספר למשפטים: בית הספר למשפטים כולל את המחלקה למשפטים והמחלקה ליחסים בינלאומיים ולימודים אירופאיים.
בית הספר לרפואה: בבית הספר לרפואה ניתן ללמוד תוכנית שש שנתית או ארבע שנתית ברפואה, תוכנית לתואר שני בבריאות הציבור, תוכנית לתואר שני בניהול שירותי בריאות ומסלול לדוקטורט במדעי הרפואה.
בית הספר למדעים והנדסה: בית הספר כולל את המחלקה להנדסה, המחלקה למדעי המחשב והמחלקה למדעי החיים ומדעי הבריאות.
אוניברסיטת סאו פאולו (בפורטוגזית: Universidade de São Paulo; בראשי תיבות: USP) היא אחד ממוסדות ההשכלה הגבוהה החשובים בברזיל ובאמריקה הלטינית.
האוניברסיטה פעילה במחקר ובהוראה בכל תחומי מדעי הרוח, מדעי החברה, מדעי הטבע, המדעים המדויקים, רפואה והנדסה.
מוצעות בה גם תוכניות לימודי-חוץ לקהל הרחב.
רשומים בה כ-75,000 סטודנטים לתארים בוגר, מוסמך ודוקטור.
לאוניברסיטה 11 קמפוסים, 4 מהם ממוקמים בעיר סאו פאולו (הקמפוס הראשי מכונה "קמפוס אָרְמָנְדוֹ דֶה סָלֶס אולִיבֶירָה" ושטחו 7,443,770 מ"ר).
שאר הקמפוסים מפוזרים בערים אחרות במדינת סאו פאולו (באורו, לורנה, פירסיקאבה, פירסונונגה, ריביירו פרטו, סאו קרלוס, סנטוס וסאו פאולו).
המבנה האקדמי של USP מאורגן ב-42 בתי ספר, 6 מכונים מתמחים וארבעה מוזיאונים חשובים.
היא השיגה במהירות תפקיד מוביל בתחומים רבים ושונים כמרכז מחקר והיא אחראית לכ- 20% מכלל התפוקות האקדמיות בברזיל.
היא נחשבת למוסד האקדמי המחקרי הטוב בברזיל.
בעבר היא דורגה במקום ה-94 בפריון מחקרי בין האוניברסיטאות בעולם.
לפי אותו דירוג, מדורגת USP ראשונה בין האוניברסיטאות באמריקה הלטינית.
מאידך, על פי הדירוג של טיימס לשנת 2007 מדורגת USP במקום ה-176 בין האוניברסיטאות הטובות בעולם.
על פי דירוג השוואתי אחר עבור פריון מחקרי, מוקמה USP במקום ה-45 בעולם.
מעמדה כאוניברסיטה הוכר ב-25 בינואר 1934, כאשר חברו יחד מספר פקולטות שפעלו מזה מספר שנים כמוסדות עצמאיים, ביניהן הפקולטה למשפטים שהוקמה עוד ב-11 באוגוסט 1827, הפקולטה לרפואה ובית הספר הפוליטכני.
לאלה הצטרפו פקולטות חדשות לפילוסופיה, מדעי הרוח ומדעים, אשר קלטו פרופסורים מצרפת, איטליה, גרמניה ומדינות אחרות באירופה.
בית הספר הפוליטכני כלל מחלקות להנדסה אזרחית, הנדסת חשמל, הנדסת מחצבים, הנדסה מטלורגית, הנדסה ימית והנדסה כימית.
מאז נוספו עוד פקולטות ומחלקות לאוניברסיטה.
USP היא אוניברסיטה ציבורית והלימודים בה מוצעים בחינם.
על פי החוק הברזילאי, אסור על אוניברסיטה ציבורית בברזיל לגבות תשלום עבור קורסים אקדמיים.
כל אדם שסיים לימודים תיכוניים זכאי להשתתף בבחינות הכניסה של האוניברסיטה.
קיימת תחרות רבה על כל מקום ובכל שנה מתמודדים 150,000 מועמדים על כ-10,000 מקומות.
המוטו של האוניברסיטה הוא "Scientia Vinces" (מלטינית: "באמצעות המדע תנצח").
אוניברסיטת נוטרדאם היא אוניברסיטה קתולית גדולה במדינת אינדיאנה שבארצות הברית.
האוניברסיטה נוסדה על ידי הכומר אדווארד סורין שהיה נשיאה הראשון.
היא נוסדה ב-1842 כמוסד לגברים בלבד ונפתחה לנשים ב-1972.
News & World Report מדרג את נוטרדאם במקום ה-19 מתוך כלל האוניברסיטאות בארצות הברית.
נוטרדאם ידועה מאוד בזכות קבוצת הפוטבול שלה שזכתה ב-11 אליפויות.
מבחינה כלכלית, היא קבוצת הפוטבול המצליחה ביותר בין מכללות ארצות הברית, הרבה בזכות חוזי שידור ייחודיים, הן בטלוויזיה, בה כל משחקי הבית שלה משודרים לציבור הרחב ברשת NBC והן ברדיו.
המחלקות האקדמיות של אוניברסיטת נוטרדאם כוללות:
מדעי הרוח - לימודים בתחומים אנגלית, היסטוריה, לימודים אפריקאים, לימודים אמריקאיים, שפות, פילוסופיה, תאולוגיה ועוד.
אמנויות - תוכניות באמנות עיצוב, קולנוע וטלוויזיה, תיאטרון, מוזיקה.
מדעי החברה - מתקיימים לימודים בתחומים אנתרופולוגיה, כלכלה, מדעי המדינה, פסיכולוגיה, סוציולוגיה.
הקולג' למנהל עסקים - הקולג' למנהל עסקים כולל מחלקות כגון חשבונאות, שיווק, ניהול, פיננסים, טכנולוגיות מידע.
הקולג' להנדסה - מחלקות הקולג' להנדסה כוללות הנדסת אווירונאוטיקה ומכונות, הנדסה כימית, הנדסה אזרחית וסביבתית, הנדסת חשמל, מדעי המחשב.
הקולג' למדעים - מחלקות הקולג' למדעים כוללות מתמטיקה, ביולוגיה, כימיה, ביוכימיה, פיזיקה.
אוניברסיטת נורת'ווסטרן היא אוניברסיטת מחקר פרטית שהקמפוס הראשי שלה נמצא באוונסטון, אילינוי, והקמפוס המשני הוא במרכז העיר שיקגו.
הקמפוס העיקרי של נורת'ווסטרן משתרע על שטח של 960 דונם, מרביתו לאורך חופה של ימת מישיגן.
אחדים מבתי הספר המקצועיים של נורת'ווסטרן, כמו בית הספר למשפטים, בית הספר על שם פיינברג לרפואה, וחלקים מבית ספר קלוג למנהל עסקים, נמצאים בשכונת סטריטרוויל קרוב למרכזה של העיר שיקגו.
האוניברסיטה הוקמה ב-1851 על מנת לשרת את הטריטוריות הצפון מערביות של ארצות הברית.
שטח של 379 אקרים לאורך ימת מישיגן, כ-20 ק"מ צפונית לשיקגו, הוקצה לקמפוס החדש.
ב-1857 הופרד חלק מהעיירה הסמוכה רידג'וויל לבקשת מייסדי האוניברסיטה, והוגדר מחדש בשם אוונסטון, על שם אחד מהמייסדים הבולטים של האוניברסיטה, ג'ון אוונס, שהיה איש עסקים ומושל טריטוריית קולורדו בין השנים 1852 ו-1865.
כיום מאורגנת האוניברסיטה באחד עשר בתי ספר וקולג'ים המעניקים תארים ראשונים, מתקדמים ומקצועיים.
בתי הספר המקצועיים של נורת'ווסטרן, וכן התוכניות לעיתונאות, לתיאטרון, להנדסת תעשייה וניהול, ולהנדסת חומרים מדורגים באופן היסטורי או מוכרים באופן אחר כבין הטובים בתחומם בארצות הברית.
ב-2021 למדו באוניברסיטה כ-8,500 סטודנטים לתואר ראשון ו-14,000 לתארים מתקדמים.
נורת'ווסטרן מתחרה בליגה הגבוהה (Division I) של NCAA, והיא בין החברות המייסדות של ה-Big Ten Conference, שהיא התאחדות הספורט הוותיקה ביותר של הקולג'ים.
אוניברסיטת נורת'ווסטרן חברה באיגוד אוניברסיטאות המחקר (URA) ובאיגוד האוניברסיטאות האמריקניות (AAU).
בתי ספר לתואר ראשון ושני
בתי ספר לתארים מתקדמים ומקצועיים
דירוג QS לאוניברסיטאות - מקום 47= (2024)
אוניברסיטת סגד (בהונגרית: Szegedi Tudományegyetem) היא אוניברסיטה השוכנת בעיר סגד שבדרום הונגריה.
לפי הדירוג האקדמי של אוניברסיטאות בעולם, שמוציאה אוניברסיטת ג'יאו טונג שאנגחאי, לשנת 2010, דורגה האוניברסיטה במקומות 301–400 בדירוג הכלל-עולמי, במקומות 124–168 באירופה ובמקומות 1–2 בהונגריה.
האוניברסיטה הוקמה בעיר קלוז'-נאפוקה שאז הייתה בתחומי האימפריה האוסטרו-הונגרית.
בעקבות מלחמת העולם הראשונה והעברת העיר לשטח רומניה סגל האוניברסיטה עבד לסגד.
בשנת 1940 חלק מהמרצים חזרו לקלוז' שסופחה להונגריה.
בשנת 1945 האוניברסיטה החלה לפעול תחת השם הנוכחי.
בשנת 1951 פקולטה לרפואה הופרדה למוסד נפרד.
בשנת 2000 מספר מוסדות להשכלה גבוהה אוחדו וכיום אוניברסיטה כוללת 12 פקולטות:
פקולטה למדעי הבראיות ועבודה סוציאלית
אלברט סנט-גיירגי, חתן פרס נובל לכימיה, היה חבר סגל האוניברסיטה.
קארוי מארוט, היסטוריון, היה חבר סגל האוניברסיטה.
דז'ה אגאי, משפטן, היה בוגר אוניברסיטה וחבד סגל בשנים 1948-1965.
קטלין קריקו, זכתה בפרס נובל לפיזיולוגיה או לרפואה, בוגרת האוניברסיטה.
ראובן פאונץ, היה פרופסור לכימיה תאורטית בטכניון.
אוניברסיטת מקמסטר היא אוניברסיטת מחקר ציבורית בעיר המילטון באונטריו, קנדה.
נכון לשנת 2022, באוניברסיטה יש למעלה מ-32,000 סטודנטים לתואר ראשון ולמעלה מ-5,000 סטודנטים לתארים מתקדמים.
בוגרים וסטודנטים לשעבר מתגוררים ברחבי קנדה וב-139 מדינות.
האוניברסיטה קרויה של שמו של הסנטור וילהלם מקמסטר, שתרם לאוניברסיטה את ההון הראשוני להקמתה.